laion/Wikipedia-Exotic huggingface dataset:
סאבלט (סרט)

סאבלט הוא סרט קולנוע ישראלי משנת 2020 בכיכובם של ג'ון בנג'מין היקי וניב ניסים בבימויו של איתן פוקס על פי תסריט שכתב יחד עם איתי סגל. הקרנת הבכורה העולמית הייתה אמורה להתקיים ב-15 באפריל 2020, בפסטיבל הסרטים טרייבקה שבניו יורק. עקב מגפת הקורונה הקרנת הבכורה הייתה בסופו של דבר ב-8 בנובמבר 2020 כאשר הוקרן הסרט בפסטיבל לקולנוע יהודי בפילדלפיה, בו זכה הסרט בפרס הסרט העלילתי באורך מלא הטוב ביותר. בפסטיבל הקולנוע ירושלים, שנערך בתאריכים 10–20 בדצמבר 2020, הסרט "סאבלט" הוקרן כסרט הפתיחה של הפסטיבל. מייקל (ג'ון בנג'מין היקי) הוא עיתונאי וסופר אמריקאי והומוסקסואל נשוי בן 55, המסקר את תחום התיירות בערים הגדולות בעולם עבור הניו יורק טיימס, המגיע לתל אביב לחמישה ימים בלבד ומסבלט חדר בדירה בדרום העיר, בה מתגורר תומר (ניב ניסים), קולנוען צעיר ומקומי, היוצר סרטי אימה אירוטיים בהשתתפות חבריו דריה (ליהי קורנובסקי) וגיא (עמרי לוקאס). לאחר שמייקל מגלה כי תומר מסבלט את דירתו בשל מצוקה כלכלית, הוא מזמין אותו להישאר בדירה ולשמש לו כמדריך טיולים לתל אביב. לאחר מספר ימים, בהם השניים מתיידדים, הם נוסעים לבקר את מלכה (מיקי קם), אמו של תומר, בקיבוץ בו נולד וגדל. במהלך ארוחת ערב משותפת, מייקל מספר להם שחצי שנה קודם לכן, הליך פונדקאות בו החל עם בן-זוגו דייוויד (פיטר ספירס) הסתיים בלידה שקטה של התינוקת, וכעת הוא מרגיש שהוא ודייוויד כבר מבוגרים מדי מכדי להפוך להורים. דייוויד רוני, מההוליווד ריפורטר, כתב: "איתן פוקס מספר ברגישות, באיפוק ובחושניות רוחשת סיפור חוצה דורות של התעוררות רגשית". יעל שוב ממגזין Time Out כתבה כי הסרט "זורם די בנעימים, ויכול להיות שצופים זרים אכן ימצאו בו עניין אנתרופולוגי מסוים, אבל הוא מסתיים בלי להשאיר עקבות". נתנאל שלומוביץ כתב כי "במקום אמירה משמעותית, "סאבלט" מתרפק על העבר ומספק נרטיב שמרני וזהיר, שמתאמץ לא להכעיס אף אחד". "סאבלט", במסד הנתונים הקולנועיים IMDb (באנגלית) "סאבלט", באתר Rotten Tomatoes (באנגלית) "סאבלט", באתר אידיבי "סאבלט", במסד הנתונים הקולנועיים KinoPoisk (ברוסית) סאבלט, במיזם "אישים" לתיעוד היצירה הישראלית תום נשר, שליח של וולט הפך לכוכב ראשי בסרט החדש של איתן פוקס, באתר חדשות 13, 30 ביוני 2021 הסרטים "אחד בלבד" ו"סאבלט" בדרך לפסטיבל טרייבקה, באתר ‏מאקו‏, 3 במרץ 2020 יעל שוב, ‏וולקאם טו איזראל: "סאבלט" הוא סרט תל אביבי לתיירים, באתר "Time Out ישראל", 11 בדצמבר 2020 נתנאל שלומוביץ, "סאבלט" הוא דיוקן שמרני, זהיר מדי ורגשני של פערי הדורות בקהילה הגאה, באתר הארץ, 12 ביוני 2020 ערך זה הוא קצרמר בנושא סרטים ישראליים. אתם מוזמנים לתרום לוויקיפדיה ולהרחיב אותו.
מרבה גלנטר

מרבה גלנטר (בצרפתית: Mareva Galanter; נולדה ב-4 בפברואר 1979) היא שחקנית, זמרת ודוגמנית צרפתייה, מחזיקה בתואר מיס צרפת לשנת 1999. גלנטר נולדה בפפאטה לאם ילידת טהיטי ואב ממוצא רוסי ורומני, יש לה שלושה אחים. בגיל צעיר החלה לעסוק בדוגמנות ודגמנה במספר מקומות באירופה. ב-1998 זכתה לראשונה בתחרות יופי, לאחר מכן נבחרה ל"מיס טהיטי", מה שהוביל אותה להשתתף בתחרות מיס צרפת, שם זכתה במקום הראשון. היא השתתפה בתחרות הבינלאומית של מיס תבל 1999. בנוסף היא הייתה מספר פעמים שופטת בתחרות מיס צרפת. כזמרת היא עבדה עם חברת התקליטים וורנר מיוזיק גרופ, היא הוציאה את הסינגל "Miss U" ובנוסף הוציאה שני אלבומים. ב-2002 הופיעה בסרט הספורט "3 zéros". ב-2003 שיחקה בסרט "Les Gaous" העוסק בבחור מדרום צרפת המתאהב בבחורה מפריז ונקלע להרפתקה בעקבות כך. ב-2006 גילמה כתבת טלוויזיה בסרט הפנתר הוורוד. הייתה שופטת בתחרות מיס צרפת 2010. ב-2011 נסעה לדטרויט על מנת לעבוד שם עם מפיק מוזיקלי והקליטה באולפן שלו מספר שירים. בשנה זו הנחתה בטלוויזיה את התוכנית "Passage au vert" העוסקת באקולוגיה. היא הייתה אחת מצמד הפרשנים של צרפת עבור שני חצאי הגמר של אירוויזיון 2015. ב-2016 דיבבה בצרפתית את דמותה של סינה בסרט מואנה. ב-2015 ילדה בת. מדיה וקבצים בנושא מרבה גלנטר בוויקישיתוף אתר האינטרנט הרשמי של מרבה גלנטר מרבה גלנטר, ברשת החברתית פייסבוק מרבה גלנטר, ברשת החברתית אקס (טוויטר) מרבה גלנטר, במסד הנתונים הקולנועיים IMDb (באנגלית) מרבה גלנטר, באתר AllMovie (באנגלית) מרבה גלנטר, במסד הנתונים הקולנועיים KinoPoisk (ברוסית) מרבה גלנטר, באתר ספוטיפיי מרבה גלנטר, באתר MusicBrainz (באנגלית) מרבה גלנטר, באתר Yandex.Music (ברוסית) מרבה גלנטר, באתר Discogs (באנגלית) מרבה גלנטר, באתר Songkick (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ינבושד

יַנְבּוּשָׁד (או "ינבושאד", בדפוסים מסוימים "ינבושאר") - דמות במיתולוגיה הנבטית. היה רבו של אדם הראשון, לפי הנאמר בספר עבודת האדמה הנבטית ("אלפלאחה' אלנבטיה'"). את הספר הוציא לאור מלומד נבטי בשם אחמד אבן וחשיה אלנבטי, והוא חובר סביב שנת 900 לספירה. לטענתו של האיש, הוא רק תרגם אותו מהלשון הכשדית ללשון הערבית, ולמעשה זהו ספר עתיק מאוד. רוב החוקרים סבורים כי אין זה נכון, וכי אבן-וחשיה עצמו חיבר או ליקט אותו, אולם יש בין החוקרים גם המאמינים כי חלק מן המובא בספר מהימן. רבי יהודה הלוי יצא כנגד "ספר עבודת האדמה הנבטית" בספרו "הכוזרי" (מאמר ראשון, סא), שם בדיון על גיל העולם לפי אמונות שונות, הוא כותב (לפי תרגום הרב יוסף קאפח): "נתחברו עם זה ספרים מעטים, חיברום אחדים מבני-אדם, יתרמה בהם חלוש הדעת, כגון מקצת ספרי החוזים בכוכבים המניחים בהם תאריכים עשרות אלפי שנים, כגון ספר הפלחה הנבטית, מזכיר שָם שֵמות ינבושד וצגרית ודואני, ומדמה שהם היו לפני אדם, ושינבושד מהם והוא רבו של אדם הראשון, וכיוצא בדומה לזה". ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
מיס צרפת 2010

מיס צרפת 2010 היא תחרות מיס צרפת ה-63 במספר. בתחרות לקחו חלק 37 מועמדות, כל המועמדות נסעו למרטיניק עבור צילומי דוגמנות וראיונות. התחרות נערכה באולם קונצרטים בניס, לראשונה מאז 1987 הזוכה בתחרות נבחרה על ידי הצבעת הצופים, זאת לאחר ששופטי התחרות בחרו את העולות לחצי הגמר ולגמר. בערב התחרות הופיע רובי ויליאמס. בתחרות זכתה מליקה מנארד (אנ') מנורמנדי. אריאל דומבסל מרבה גלנטר ז'אן-פול גוטייה כתבה על הזכייה
גיונס טירס

גיון מוהארמיי (בצרפתית: Gjon Muharremaj; נולד ב-29 ביוני 1998) הוא זמר שווייצרי הידוע בעיקר בשם הבמה גיונס טירס. גיונס טירס נבחר לייצג את שווייץ באירוויזיון 2020 עם שירו Répondez Moi. הוא ייצג את שווייץ בשנת 2021 עם השיר Tout l'univers, אשר הגיע למקום השלישי בתחרות. גיון מוהארמיי נולד ב-1998 בקנטון פריבור שבשווייץ לאם אלבנית מטירנה ולאב קוסוברי-אלבני מפרישטינה. בשנת 2010 התחרה מוהארמיי בעונה הראשונה של גוט טאלנט אלבניה. בשנת 2019 הוא התחרה בדה וויס צרפת והגיע לשלב חצי הגמר. ב-4 במרץ 2020 נחשף כי נבחר לייצג את שווייץ באירוויזיון לשנת 2020 ברוטרדם, הולנד. השתתפותו בתחרות לא יצאה לפועל בשל ביטול התחרות בעקבות התפשטות נגיף הקורונה בעולם, אך רשת הטלוויזיה השווייצרית הודיעה לזמר כי נבחר לייצג את שווייץ גם באירוויזיון 2021 עם שיר חדש. ב-10 במרץ 2021 פורסם שירו לאירוויזיון, "Tout l'univers". ב-20 במאי 2021, טירס ביצע את השיר בחצי הגמר השני של התחרות, והעפיל לגמר. הוא זכה בתחרות הגמר במקום השלישי מבין 26 המשתתפים. מדיה וקבצים בנושא גיונס טירס בוויקישיתוף גיונס טירס, ברשת החברתית פייסבוק גיונס טירס, ברשת החברתית אינסטגרם גיונס טירס, סרטונים בערוץ היוטיוב גיונס טירס, במסד הנתונים הקולנועיים IMDb (באנגלית) גיונס טירס, במסד הנתונים הקולנועיים KinoPoisk (ברוסית) גיונס טירס, באתר אפל מיוזיק (באנגלית) גיונס טירס, באתר ספוטיפיי גיונס טירס, באתר Last.fm (באנגלית) גיונס טירס, באתר AllMusic (באנגלית) גיונס טירס, באתר MusicBrainz (באנגלית) גיונס טירס, באתר דיזר גיונס טירס, באתר Yandex.Music (ברוסית) גיונס טירס, באתר Discogs (באנגלית) גיונס טירס, באתר Genius GJON'S TEARS, אתר ביוגרפיות אלבני סמי לוקלה, Gjon’s Tears represents Switzerland in Rotterdam with “Répondez-moi”, אסקאקסטרה, 4 במרץ 2020 איגוד השידור האירופי: תחרות האירוויזיון בוטלה!, באתר EuroMix שוויץ: Gjon's Tears יתמודד באירוויזיון 2021!, באתר EuroMix Semi-final 2: The 10 songs qualified for the Grand Final ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
תרגיל לדוגמניות מתחילות

תרגיל לדוגמניות מתחילות הוא סרט קומדיה אמריקאי מ-2004. בסרט הופיע מייקל ג'קסון באחת מהופעותיו האחרונות בקולנוע. מטוס עמוס במתמודדות לתחרות יופי בדרכן להתחרות ב"מיס גלקסיה" נוחת בטעות באי בודד ושם, והטייסים שלו מבינים שהם צריכים עכשיו להסתדר עם בנות חסרות ישע. אחרי כן מסתבר שהאי אינו בודד כמו שהם חשבו, ובהתאם לכך הם מגלים עליו את תיבת נוח, לאחר שלל הרפתקאות הם מוצאות את הדרך אל מחוץ לאי ומגלות שהן נמצאות בחוף המערבי של ארצות הברית. אתר האינטרנט הרשמי של תרגיל לדוגמניות מתחילות "תרגיל לדוגמניות מתחילות", במסד הנתונים הקולנועיים IMDb (באנגלית) "תרגיל לדוגמניות מתחילות", באתר נטפליקס "תרגיל לדוגמניות מתחילות", באתר AllMovie (באנגלית) "תרגיל לדוגמניות מתחילות", במסד הנתונים הקולנועיים KinoPoisk (ברוסית) ערך זה הוא קצרמר בנושא סרטים אמריקאיים. אתם מוזמנים לתרום לוויקיפדיה ולהרחיב אותו.
פטרישיה קאס

פטרישיה קאס (בצרפתית: Patricia Kaas; נולדה ב-5 בדצמבר 1966) היא זמרת צרפתייה. קאס נולדה בעיר במחוז מוזל על יד גבול צרפת-גרמניה לאם גרמנייה ואב צרפתי. מגיל צעיר, עודדה אותה אמא לעסוק בשירה, ובגיל שלוש עשרה החלה את צעדיה הראשונים במוזיקה בצורה מקצועית. ב-1985 השחקן ז'ראר דפארדיה הבחין בה שרה, והציג אותה למלחין וכותב השירים פרנסואה ברנהיים, איתו החלה לעבוד בשיתוף פעולה, באותה שנה יצא הסינגל שלה "Jalouse". ב-1987 הוציאה את אלבום הבכורה שלה "Mademoiselle chante...‎" שכלל מספר להיטים. ב-1999 ביצעה הופעה בווינה לצד פלאסידו דומינגו והפילהרמונית של וינה. ב-2002 שיחקה בתפקיד הראשי בסרט "גבירותיי ורבותיי" של הבמאי קלוד ללוש. היא נבחרה לייצג את צרפת באירוויזיון 2009, עם השיר "Et s'il fallait le faire" וסיימה את התחרות במקום השמיני. ב-2011 יצאה לאור אוטוביוגרפיה שלה בשם "L'Ombre de ma Voix" ("הצל של קולי"). במהלך הקריירה שלה זכתה במגוון פרסים. אתר האינטרנט הרשמי של פטרישיה קאס פטרישיה קאס, ברשת החברתית פייסבוק פטרישיה קאס, ברשת החברתית אקס (טוויטר) פטרישיה קאס, ברשת החברתית אינסטגרם פטרישיה קאס, ברשת החברתית VK פטרישיה קאס, סרטונים בערוץ היוטיוב פטרישיה קאס, במסד הנתונים הקולנועיים IMDb (באנגלית) פטרישיה קאס, במסד הנתונים הקולנועיים KinoPoisk (ברוסית) פטרישיה קאס, באתר אפל מיוזיק (באנגלית) פטרישיה קאס, באתר ספוטיפיי פטרישיה קאס, באתר סאונדקלאוד (באנגלית) פטרישיה קאס, באתר Last.fm (באנגלית) פטרישיה קאס, באתר AllMusic (באנגלית) פטרישיה קאס, באתר MusicBrainz (באנגלית) פטרישיה קאס, באתר דיזר פטרישיה קאס, באתר Yandex.Music (ברוסית) פטרישיה קאס, באתר Discogs (באנגלית) פטרישיה קאס, באתר Songkick (באנגלית) פטרישיה קאס, באתר Genius פטרישיה קאס, באתר SecondHandSongs פטרישיה קאס, באתר בילבורד (באנגלית) פטרישיה קאס, באתר טיידל (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פרסידה ננאדוביץ'

פרסידה ננאדוביץ' (בסרבית: Персида Ненадовић;‏ 15 בפברואר 1813 – 29 במרץ 1873) הייתה אשתו של אלכסנדר קאראג'ורג'ביץ', נסיך סרביה, ששלט בנסיכות סרביה מבחירתו ב-14 בספטמבר 1842 עד להדחתו ב-24 באוקטובר 1858. בנוסף, היא הייתה אמו של פטר הראשון, מלך סרביה, שעלה לכס המלכות לאחר רצח המלך אלכסנדר הראשון, השליט האחרון מבית אוברנוביץ' (היריב המסורתי של בית קאראג'ורג'ביץ'). פרסידה נולדה ב-15 בפברואר 1813 בברנקובינה, האימפריה העות'מאנית (כיום סרביה), בתו של הוויווד יברם ננאדוביץ' ויובאנקה מילובנוביץ. סבה מצד אבה היה יקוב ננדוביץ', שר הפנים הסרבי הראשון של סרביה המהפכנית, וסבה מצד אמה מלאדן מילובנוביץ' היה שר ההגנה הראשון. ב-1 ביוני 1830 היא התחתנה בחוטין, בסרביה, בגיל 17, עם אלכסנדר קאראג'ורג'ביץ', בנם של קאראורשה פטרוביץ' וילנה יובנוביץ'. ב-14 בספטמבר 1842, נבחר אלכסנדר כנסיך סרביה, והחליף את הנסיך המודח מילוש אוברנוביץ'. בשנת 1858, הנסיך אלכסנדר נקלע לעימותים עם חברי המועצה, וכתוצאה מכך הוא הודח לטובת מילוש אוברנוביץ', שחזר לשלטון בפעם השנייה. בעקבות ההדחה של אלכסנדר, היא ומשפחתה פרשו לטימישוארה. פרסידה נפטרה ב-29 במרץ 1873 בגיל 60 בווינה. בשנת 1912 הורה בנם המלך פטר להעביר את שרידיהם לכנסיית סנט ג'ורג' באופלנק. ב-1 ביוני 1830 התחתנה פרסידה עם אלכסנדר קאראג'ורג'ביץ', נסיך סרביה, ממנו נולדו לה 10 ילדים: הנסיכה פולקסיה (1833–1914), התחתנה עם קונסטנטין ניקולאייביץ', שר הפנים הסרבי, ולאחריו התחתנה עם ד"ר אלכסנדר פרשרן. הנסיכה קלאופטרה (1835–1855), התחתנה עם מילאן אברם פטרוניביץ', שגריר סרביה ברוסיה. הנסיך אלקסיי (1836–1841) הנסיך סבטוזאר (1841–1847) הנסיך פטר (1844–1921), התחתן עם זורקה, נסיכת מונטנגרו. הנסיכה ילנה (1846–1867), התחתנה עם ג'ורג'ה סימיץ', ראש ממשלת סרביה. הנסיך אנדריי (1848–1864) הנסיכה יליזבטה (1850) הנסיך ג'ורג'ה (1856–1889) הנסיך ארסן (1859–1938), התחתן עם אאורורה פבלובנה דמידובה. מדיה וקבצים בנושא פרסידה ננאדוביץ' בוויקישיתוף פרסידה ננאדוביץ', באתר "Find a Grave" (באנגלית) C. L Sulzberger. (1977). The Fall of Eagles, New York: Crown Publishers, Inc., pp. 198, 202, 221
מפרצון פורה

מפרצון פורה (באנגלית: Fauré Inlet) הוא מפרצון מכוסה קרח בחוף הדרומי של חצי האי מונטוורדי, בדרום האי אלכסנדר שבאנטארקטיקה. מפרצון זה הוא המפרצון היחיד בחצי האי מונטוורדי. המפרצון התגלה ומופה לראשונה על ידי פין רון, וקארל אקלאנד מהשירות האנטארקטי של ארצות הברית, בין השנים 1939–1941. שמו של המפרצון ניתן לו בשנת 1977 על ידי הוועדה המייעצת לשמות אנטארקטיים של בריטניה. המפרצון נקרא על שמו של המלחין הצרפתי גבריאל פורה; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות. מפרצון פורה, באתר הסקר הגאולוגי של ארצות הברית מפרצון פורה, באתר הגאזט האנטארקטי של ממשלת אוסטרליה מפרצון פורה, באתר הגאזט האנטארקטי המשווה SCAR של ממשלת אוסטרליה מפת אזור מפרצון פורה גאזט השמות האנטארקטיים הרשמי של ארצות הברית מידע גאוגרפי והיסטורי מידע היסטורי על שמות אתרים באזור
רחוב 101 דלמטים

רחוב 101 דלמטים (באנגלית: Dalmatian Street‏ 101) היא סדרת הנפשה בריטית-קנדית, הלוקחת חלק בזיכיון של דיסני, "101 דלמטים", המבוסס על ספר בעל אותו שם מאת דודי סמית. זוהי סדרת ההנפשה השנייה המבוססת על הזיכיון, לאחר הסדרה "101 דלמטים: הסדרה". הסדרה הופקה על ידי Passion Pictures ו-Atomic Cartoons. הסדרה שודרה לראשונה בבריטניה בערוץ דיסני החל מ-18 במרץ 2019 עד 22 בפברואר 2020. בישראל הסדרה שודרה לראשונה בדיבוב לעברית בערוץ דיסני החל מ-21 באפריל 2019 עד אוגוסט 2020, כאשר פרק 24 של הסדרה שודר ב-16 ביולי 2020 ופרקים 25 ו-26 הופצו בשירותי ה-VOD באוגוסט 2020. לסדרה הופקה עונה אחת בעלת 26 פרקים באורך 22 דקות, כאשר כל פרק בנוי משני פרקים משניים באורך 11 דקות. הסדרה עוקבת אחר 99 גורים דלמטים והוריהם, דאג ודלילה. לעיתים קרובות, ההורים משאירים את הגורים דילן ודולי אחראים, בזמן שהם יוצאים לעבודה. הדלמטים גרים לבדם ללא בני אדם ברחוב 101 דלמטים. דילן - נחשב כמנהיג הגורים. האח התאום של דולי. חולם להיות הכלב הראשון במאדים. דולי - הגורה הגדולה ביותר. האחות התאומה של דילן. מרדנית, חסרת דאגות ואוהבת הרפתקאות. דנטה - גור גותי שמאמין בפוסט-אפוקליפסה. בעל פרווה שחורה עם כתמים לבנים. דורותי - הגורה הקטנה ביותר. לא מדברת. דיזל - אחד הגורים הקטנים ביותר. בעל חוש ריח מפותח, ובעל אובססיה לחפור. דוקינס - בוגר יחסית, אך קטן יותר מדילן ודולי. חנון של מדעים, אך חכם ואינטליגנטי מאוד. דיפאק - אחד הגורים הקטנים ביותר. מאמין בתורת הזן, ובניגוד לרוב הגורים, חי בשלום עם החתולים. שלישיית דמיטרי - שלושה גורים פרחחים ובריוניים. דלגאדו - אחד הגורים הקטנים יותר. נכה ומתנייד באמצעות כיסא גלגלים, אך זה לא מונע ממנו להיות הגור המהיר ביותר. דסטני - חברה בטריפל-די, והאינטלקטואלית בחבורה. דסטני בעלת קולר בצורת לב. דאלאס - חברה בטריפל-די, הזוהרת והבולטת בחבורה. דאלאס בעלת קולר בצורת יהלום. דז'ה-וו - חברה בטריפל-די, המוזרה בחבורה. דז'ה-וו בעלת קולר בצורת עיגול. דאג - אב הגורים. עובד בשירות הכבאים. דלילה - אם הגורים. עובדת בשירות בית החולים. קלריסה - כלבה מגזע קורגי. מפונקת מאוד והבעלים שלה עושה הכל בשבילה. אויבת של משפחת הדלמטים. מתנשאת, ומייחסת לעצמה מעמד גבוה משל רוב הכלבים האחרים. בימוי הדיבוב העברי נעשה על ידי תמי ברק, והופק על ידי עדי וולוצקי. בין המדבבים הנוספים בגרסה העברית, דיבבה אנג'ל ברנס, אשר טסה ללונדון לאירוע שיווק של הסדרה. רחוב 101 דלמטים, ברשת החברתית אקס (טוויטר) "רחוב 101 דלמטים", במסד הנתונים הקולנועיים IMDb (באנגלית) "רחוב 101 דלמטים", באתר דיסני+ סדרות (באנגלית) "רחוב 101 דלמטים", במסד הנתונים הקולנועיים KinoPoisk (ברוסית) רחוב 101 דלמטים, במיזם "אישים" לתיעוד היצירה הישראלית טריילר הסדרה, בעמוד הפייסבוק של ערוץ דיסני ישראל לונדון חלק ב - פגשתי כלבים דלמטים!!!!, בסרטון באתר יוטיוב
איי פסי

איי פסי (באנגלית: Psi Islands) היא קבוצת איים קטנים הנמצאים בסמוך לצידו המערבי של האי למדא באיי מלכיור, בארכיפלג פאלמר שבאנטארקטיקה. משלחות ארגנטינאיות סקרו ומיפו את האזור בשנת 1942 ובשנת 1943. משלחות נוספות סקרו ומיפו את האיים בעונת המחקר (הקיץ האוסטרלי) 1947–1948. המשלחת הארגנטינית שחקרה את האיים הציעה לקרוא להם "איי בלסטרוס" (Islotes Ballesteros), כנראה על שם אחד מחברי המשלחת; שם זה לא אושר. האי קרוי על שם האות פסי, האות ה-23 של האלף-בית היווני. שם זה מופיע לראשונה בתרשים ממשלת ארגנטינה משנת 1946 בעקבות הסקרים של המשלחות הארגנטינאיות. שם האי, בדומה לשמות איים אחרים בארכיפלג, שנקראו על שם אותיות באלפבית היווני. איי פסי באתר הסקר הגאולוגי של ארצות הברית איי פסי באתר הגאזט האנטארקטי של ממשלת אוסטרליה איי פסי באתר הגאזט האנטארקטי המשווה SCAR של ממשלת אוסטרליה מפת אזור איי פסי איי פסי באתר marineregions מחשבון מרחקים - המרחק בין איי פסי לאתרים סמוכים גאזט השמות האנטארקטיים הרשמי של ארצות הברית מידע גאוגרפי והיסטורי ההיסטוריה של חקר האיים
חצי האי מונטוורדי

חצי האי מונטוורדי (באנגלית: Monteverdi Peninsula) הוא חצי אי מכוסה קרח בקצה הדרומי של האי אלכסנדר, שבאנטארקטיקה. חצי האי הוא אחד משמונה חצאי האיים שבאי אלכסנדר. חצי האי ממוקם בין מדף הקרח באך, לבין מפרץ ג'ורג' השישי. גובהו של חצי האי 323 מטרים מעל פני הים. חצי האי התגלה ומופה באופן גס על ידי פין רון וקארל אקלאנד מהשירות האנטארקטי של ארצות הברית בין השנים 1939–1941. חצי האי מופה בשנית תוך שימוש בטרימטרוגון, בתצלומי אוויר שצולמו על ידי משלחת החקר האנטארקטית רון בשנים 1947–1948, ובנתוני סקר שבוצע על ידי סקר שטחי חסות איי פוקלנד בין השנים 1948–1950. שמה של הנקודה ניתן לה על ידי הוועדה המייעצת לשמות אנטארקטיים של בריטניה. הנקודה נקראת על שמו של המלחין האיטלקי; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות. • International Symposium on Antarctic Earth Sciences 5th : 1987, Geological Evolution of Antarctica, Cambridge, England, P 528 • A. J. Cook and D. G. Vaughan, Overview of areal changes of the ice shelves on the Antarctic Peninsula over the past 50 year, The Cryosphere, 4, 77–98, 2010 www.the-cryosphere.net/4/77/2010/ • Garetti J. Marshall, John Turner, William D. Miners, Interpreting recent accumulation records through an understanding of the regional synoptic climatology: an example from the southern Antarctic Peninsula, Annals of Glaciology, Volume 27 1998, pp. 610-616, DOI: https://doi.org/10.3189/1998AoG27-1-610-616 חצי האי מונטוורדי באתר הסקר הגאולוגי של ארצות הברית חצי האי מונטוורדי באתר הגאזט האנטארקטי של ממשלת אוסטרליה חצי האי מונטוורדי באתר הגאזט האנטארקטי המשווה SCAR של ממשלת אוסטרליה מפת חצי האי מונטוורדי חצי האי מונטוורדי באתר marineregions מזג אוויר נוכחי בחצי האי מונטוורדי תחזית מזג אוויר עדכנית ארוכת טווח עבור חצי האי מונטוורדי נתוני מזג אוויר היסטוריים עבור חצי האי מונטוורדי מידע גאוגרפי והיסטורי מידע גאוגרפי מידע היסטורי על מנת שמות אתרים באזור
מייקל סי פוקס

מייקל סי פוקס (באנגלית: Michael C. Fox; נולד ב-5 בינואר 1989) הוא שחקן אנגלי. הוא ידוע בעיקר מהופעתו בתפקיד אנדרו פרקר בסדרת הטלוויזיה "אחוזת דאונטון", בעונות החמישית והשישית. פוקס נולד בהיי וייקומב שבבקינגהאמשייר, אנגליה. הוא למד בבית הספר היסודי ג'ון המפדן, ולמד משחק ב-Royal Central School of Speech and Drama. פוקס הוא מוזיקאי וחבר בלהקה בשם לונה. הוא חי בלונדון. הוא מתחרה במרוצי סוסים כולל אימון סוסים, קפיצות ראווה ותחרויות cross-country. מאז 2018 הוא מקיים מערכת יחסים עם השחקנית לורה קרמייקל שכיכבה בסדרה "אחוזת דאונטון". מדיה וקבצים בנושא מייקל סי פוקס בוויקישיתוף מייקל סי פוקס, במסד הנתונים הקולנועיים IMDb (באנגלית) "MICHAEL FOX". www.nuitmagazine.com. נבדק ב-2016-03-29. Alistair Foster (19 באוקטובר 2015). "Downton Abbey's Michael C Fox says he nearly joined mounted police over acting". {{cite web}}: (עזרה) Gibb, Bill. "Downton Abbey star Michael Fox on relationship with co-star Laura Carmichael and taking TV hit to the big screen". The Sunday Post.
סמטת סטולשניקוב

סמטת סטולשניקוב (ברוסית: Столешников переулок) הוא רחוב קצר עם בוטיקים וחנויות עם מוצרי יוקרה רבים הנמצאים בתוך טבעת השדרות במרכז מוסקבה ונודע כאחד מאזורי הקניות היקרים בעולם. הרחוב מתחיל מרחוב טברסקיה במערב, ונמשך עד לרחוב פטרובקה (אנ') במזרח. ורסצ'ה לואי ויטון ברברי שאנל הרמס Escada Agent Provocateur Salvatore Ferragamo S.p.A. כריסטיאן דיור פנדי Jimmy Choo Ltd פראדה מיו מיו Lancel Vacheron Constantin Piaget SA קרטייה Chaumet Van Cleef & Arpels Montblanc פטק פיליפ Damiani Toni & Guy מדיה וקבצים בנושא סמטת סטולשניקוב בוויקישיתוף ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
תעשיית הרכב ברוסיה

ייצור כלי רכב הוא ענף תעשייה משמעותי ברוסיה, המעסיק ישירות כ-600,000 איש, ומהווה 1% מכלל כוח העבודה במדינה. רוסיה ייצרה 1,767,674 כלי רכב בשנת 2018, שמציבים אותה במקום 13 בקרב המדינות המייצרות מכוניות בשנת 2018 והיוו 1.8% מהייצור העולמי. המותגים המקומיים העיקריים הם יצרני הרכבים הקלים AvtoVAZ וקבוצת GAZ בעוד KamAZ היא יצרנית הרכבים הכבדים המובילה במדינה. 11 יצרניות זרות עוסקות בפעילות ייצור או בונות את מפעליהן ברוסיה. מותג "מארוסיה", המיוצר על ידי מארוסיה מוטורס, הפך למכונית הספורט המודרנית הראשונה ולמכונית העל הראשונה המיוצרת ברוסיה. ה-B1 של מרוסיה הושק ב-16 בדצמבר 2008 באולם החדש של Manezh במוסקבה. ב-10 בספטמבר 2010 נפתח במוסקבה חדר התצוגה הראשון של מרוסיה מוטורס. את מארוסיה מוטורס הוביל ניקולאי פומנקו, איש טלוויזיה, זמר, שחקן ונהג מרוצים רוסי בולט. החברה שלו רכשה "חלק משמעותי" בקבוצת פורמולה 1 של Virgin Racing, ששמה שונה בשנת 2011. קבוצה זו אמורה הייתה להפוך לקבוצה הראשונה אי פעם בבעלות רוסית בפורמולה 1. מרוסיה מוטורס הצהירה על פשיטת רגל בשנת 2014. פרויקט נוסף שהיה קצר מועד היה ה-Yo-mobile, מכונית עירונית שיכולה לצרוך גם בנזין וגם גז טבעי והיו בה זוג מנועים חשמליים. המכונית הוצגה ב-13 בדצמבר 2010 במוסקבה, כתוצר של מיזם משותף בין יארוביט, יצרנית משאיות שממוקמת בסנט פטרבורג, רוסיה וקבוצת ההשקעות Onexim, של האוליגרך מיכאיל פרוחורוב, אשר מימן את הפרויקט. בשנת 2014 נמכר הפרויקט כולו לממשלת רוסיה בסכום סמלי ובכך מסמל את נטישת הרעיון. מעולם לא יוצרו בו כלי רכב מלבד מכוניות קונספט בודדות. עם התפרקות ברית המועצות, רוסיה ירשה את תעשיית הרכב הסובייטית, אך מחצית מהיצרניות שנתמכו על ידי המדינה לא הצליחו להסתגל לתנאים החדשים של השוק הקפיטליסטי ופורקו. GolAZ — נסגר בשנת 2014. מפעל הטרקטורים של עבר הוולגה מפעל ארזאמס לבניית מכונות — ייצור רק"מים. NefAZ — חברה בת של קאמאז, ייצור אוטובוסים. SeAZ — ייצור רכבים לנכים. נסגר בשנת 2008. MARZ — ייצור רכבים. נסגר בשנת 2011. היה חברה בת של מפעל לבוב. מפעל הרכבים על שם אוריצקי (כיום Trolza) — ייצור טרוליבוסים מפעל המשאיות סראנסק - יצרנית משאיות זבל וולז'אנין - יצרנית אוטובוסים Derways - מיזם לייצור רכבים פרטיים אאורוס - מותג רכבי שרד Marussia Motors - נסגר בשנת 2014 TagAZ - נסגר בשנת 2014 2017 Lada X-RAY. 2018 אאורוס סנאט. מרוסיה B2. יונדאי סולאריס, המכונית הזרה הראשונה המובילה בתרשים המכירות ברוסיה. מדיה וקבצים בנושא תעשיית הרכב ברוסיה בוויקישיתוף "Production Statistics 2018 Statistics". נבדק ב-21 בנובמבר 2019. {{cite web}}: (עזרה) "Russian buys 'significant' stake in Virgin". TheF1Times.com. אורכב מ-המקור ב-12 בנובמבר 2010. נבדק ב-11 בנובמבר 2010. {{cite web}}: (עזרה) Daniel Johnson, ‏Marussia ceases trading and makes all 200 staff redundant, The Telegraph, 8 November 2014 Kramer, Andrew E. (13 בדצמבר 2010). "Russian Billionaire Backs New Hybrid Car". The New York Times. אורכב מ-המקור ב-10 בנובמבר 2012. נבדק ב-14 בדצמבר 2010. {{cite news}}: (עזרה) Popova, Nadia (14 בדצמבר 2010). "Russian Billionaire Ventures into Hybrid Cars". The Wall Street Journal. אורכב מ-המקור ב-19 באוגוסט 2017. נבדק ב-14 בדצמבר 2010. {{cite news}}: (עזרה) 08.04.2014. "One of Russia's wealthiest men sells Yo-Mobile project for 1 euro - PravdaReport". English.pravda.ru. אורכב מ-המקור ב-15 בספטמבר 2015. נבדק ב-24 בדצמבר 2015. {{cite web}}: (עזרה)תחזוקה - ציטוט: numeric names: authors list (link)